Ek dink ouma sou oorstelp wees.....
Sy het gaan sit op die groot bruin uitskopstoel
en haar hande oor haar seer kniee gevryf.
En soos male sonder tal, en elk oggend aand tevore
haar hart, gees en wese na die hemel
na haar God
in gebed gerig.
Die gebed was vir almal
almal wat vêr was
almal wat naby was
en almal wat om haar was.
Ook haar familie en haar kinders
en haar kleinkinders.
Dit was vir my altyd iets besonders,
om Ouma so te sien bid.
Statig, met gewone woorde en diep eerbied
dieper nou as ek daaroor terugdink.
Geen saak was ooit te simpel of klein daarvoor nie.
Oupa was klaar huis toe
Ouma was alleen,
en my oom Johan was tale keer
in smeekgebed aan God gewy.
En eenkeer op 'n dag
êrens in die onlangse verlede
het God haar gebed verhoor.
Oom Johan is die week huis toe.
En as ouma nog geleef het
dink ek sy sou oorstelp van blydskap gewees het.
En ouma sou in haar gebed die week
God geloof en prys het
en aangehou bid het vir die ander.
Johan Nicolaas Buitendach
20 Februarie 1944 ~ 22 Desember 2011
Dit is hartseer maar waar...
Ek het vandag tot een besef gekom.
Daar is werklik dinge in die lewe, al probeer 'n mens ook hoe hard, wat jy nooit weer verander gaan kry nie. Selfs al was die verlede hoe, edel en hoe mooi met die beste intensies. Wat gedraai is is gedraai, en soos dit is sal dit bly.
Vir my lê die hartseer egter, dat ek self ook ingeweef is in hierdie realiteit. Die vraag kom egter.. watse opsies laat dit my.
Sit en bly en skop teen die skimmels, van verdraaide opvattings, buite konteks en buite verstek. Die skop maak in ieder geval net jou eie voete seer, en die energie gaan verlore. Energie wat vir iets soveel beters aangewend kon word.
Dit help nie! Dit help nie om te probeer skop nie. Dit maak net seer. Wat nog seer maak is die wete, dat 'n mens tog saam met jouself moet leef oor elke besluit wat jy maak, Is dit dan nou om te bly, of is dit om te gaan.
Die Bybel sê: Maak die beste gebruik van elke geleentheid, tog dink ek mistas ons die vers. Dalk moet dit wees: Maak die beste gebruik van el…